In die Kalahri sonder ghêrs, deur Dana Snyman, het in 2004 in die heel eerste uitgawe van Weg verskyn. Dit was die eerste van honderde rubrieke wat oor die afgelope twaalf jaar in Weg en sy susterstydskrifte WegSleep en WegRy gepubliseer is. Saam met Fred Mouton se sketsein sy eie herkenbare styl, het die stories ’n maandelikse instelling geword. ’n Uitgawe sonder een van hierdie stories is so ondenkbaar soos ’n Morkels-advertensie sonder Trudie Taljaard en die twee-jaar-waarborg of ’n Wildtuinvakansie sonder rooibokke.